Anita Delgado

**Anita Delgado Briones**, nada o 8 de febreiro de 1890 en Málaga e finada o 7 de xullo de 1962 en Madrid, foi unha bailaora e cantaora andaluza.

## Traxectoria 
Ao pouco de facer os 16 anos, a súa familia emigrou a Madrid, onde actuaría en cafés coa súa irmá Victoria, baixo o nome artístico de "Las Camelias". Os pintores Julio Romero de Torres e Ricardo Baroja pedíronlle pousar como modelo para eles, mais Anita rexeitou a oferta por ter apenas 16 anos.

O Maraxá Sir Jagatjit Singh Bahadur de Kapurthala, que estaba en Madrid como convidado á voda do rei Afonso XIII, asistiu á súa actuación nun café-concerto. Tentou cortexala, mais ela rexeitou os seus avances e desistiu despois do atentado anarquista de Mateo Morral contra a parella real o 31 de maio de 1906. Máis tarde porén, os seus amigos Romero de Torres, Ramón del Valle-Inclán e Pastora Imperio persuadírona de responder as súas mensaxes e reencontrárense en París.

El facilitoulle unha educación, mesmo aprendéndolle francés e inglés. Casou con ela en Kapurthala o 28 de xaneiro de 1908 polo rito sikh. Logo do casamento, ela adoptou o nome de *Rani* Prem Kaur Sahiba. Pouco despois, o 26 de abril de 1908, naceu o seu primeiro fillo co maraxá, o Maharajkumar Ajit Singh Sahib Bahadur, quen sería educado na Universidade de Cambridge e na Academia Militar Dehra Dun, para chegar a ser Asistente do Comisario de Comercio Indio na Arxentina antes de morrer en 1982. Posteriormente viaxarían por Europa e a India. Ela escribiu un libro sobre esta época intitulado "Impresiones de mis viajes a las Indias". Durante a 1ª Guerra Mundial o seu home traballaría en hospitais británicos e franceses.

Cando separaron en 1925, Anita ficou en París co fillo. Finou o 7 de xullo de 1962 en Madrid.

### No cinema 
Había un proxecto para que no 2006 se comezase a rodar un filme sobre a vida de Anita co título *La princesa de Kapurthala* protagonizada por Penélope Cruz.

Porén, un bisneto de Jagatjit Singh, Tika Shatrujit Singh, opúxose á rodaxe, pois consideraba que a novela de Javier Moro, na que se baseaba o filme, distorsionaba a verdade, especialmente ao respecto dun presunto aborto ao que o maraxá a obrigara a se someter.

### Na Literatura 
* Javier Moro. *Pasión india*. (2005) Editorial Seix Barral ISBN 84-322-9663-5
* Manuel Ocón Dueñas. *Anita Delgado*. (1986). Editorial Arguval
*Elisa Vázquez de Gey. {{cita libro|nome=Elisa|apelidos=Vázquez de Gey|título=Anita Delgado: Maharaní de Kapurthala|lingua=es |isbn=84-08-02440-X|editorial=Planeta|edición=1ª|data=1998|nome2=Anita|apelidos2=Delgado|url=http://catalogo.bne.es/uhtbin/cgisirsi/x/0/0/57/5/3?searchdata1=1547625{CKEY}&searchfield1=GENERAL^SUBJECT^GENERAL^^&user_id=WEBSERVER|lugar-publicación=Barcelona|número-autores=0}}
*Elisa Vázquez de Gey. {{cita libro|nome=Elisa|apelidos=Vázquez de Gey|título=El sueño de la Maharaní|lingua=es|editorial=Random House Mondadori|data=2012|url=http://catalogo.bne.es/uhtbin/cgisirsi/x/0/0/57/5/3?searchdata1=5257280{CKEY}&searchfield1=GENERAL^SUBJECT^GENERAL^^&user_id=WEBSERVER|número-autores=0}}

## Notas 
## Véxase tamén
### Ligazóns externas 
* Páxina web sobre a biografía de Anita Delgado creada por Elisa Váquez de Gey